આયાતનું બિલ વધી જતાં દેશની ચાલુ ખાતાની ખાધમાં પણ ગાબડું પડ્યું છે, અને આ બધા વચ્ચે રુપિયો એશિયામાં સૌથી કંગાળ પ્રદર્શન કરનારી કરન્સીમાં આવી ગયો છે. જો રુપિયામાં ધોવાણ ચાલુ રહ્યું તો રિઝર્વ બેંકને ફુગાવો કાબૂમાં લેવા માટે કડક પગલાં લેવા પડશે, જેના કારણે માર્કેટમાં કેશ ફ્લો પણ ઘટી શકે છે. એવું પણ અનુમાન છે કે, મોંઘવારી 4 ટકાથી વધે નહીં તે માટે રિઝર્વ બેંક વ્યાજના દરમાં ધાર્યા કરતા વહેલો વધારો કરી શકે છે.